pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เตือนภัย "ยาชุด" แก้ปวดผสมสเตียรอยด์ ติดตรา GPO อ้างสรรพคุณเกินจริง ประชาชนอย่าหลงเชื่อ
วันศุกร์ที่ 9 กันยายน 2565
เตือนภัย "ยาชุด" แก้ปวดผสมสเตียรอยด์ ติดตรา GPO อ้างสรรพคุณเกินจริง ประชาชนอย่าหลงเชื่อ
.....
กรณีที่มีการเผยแพร่ภาพบนสื่อโซเชียลมีเดีย จําหน่ายยาชุดอวดอ้างสรรพคุณ แก้เหน็บชา กระดูกกับประสาท ปวดข้อ ปวดเข่า หอบหืด ภูมิแพ้ ปวดเมื่อยตามร่างกาย และเพิ่มสมรรถภาพทางร่างกาย โดยแอบอ้างนําตราสัญลักษณ์องค์การเภสัชกรรม (GPO) ไปใช้บนแผง/ห่อ ยาชุด ที่จําหน่ายในร้านขายของชําในพื้นที่ภาคใต้
.
เภสัชกรปฐมภูมิจังหวัดนราธิวาส ได้ตรวจสอบผลิตภัณฑ์ยาชุดต้องสงสัย ที่ฉลากมีการโฆษณาอวดอ้าง สรรพคุณเกินจริง ซึ่งจากการตรวจสอบด้วยชุดทดสอบพบสเตียรอยด์ จึงเก็บตัวอย่างเพิ่มเติมเพื่อส่งวิเคราะห์ศูนย์วิทยาศาสตร์การแพทย์ เพื่อยืนยันต่อไป
.
ขณะที่ สาธารณสุขจังหวัดนราธิวาส เตือนประชาชนในพื้นที่อย่าหลงเชื่อโฆษณาอวดอ้างสรรพคุณเกินจริง เพราะสารสเตียรอยด์เป็นสาเหตุทําให้ติดเชื้อได้ง่าย ทําให้ระดับน้ําตาลในเลือดสูง กล้ามเนื้อได้รับบาดเจ็บ และอาจเกิดปัญหาทางด้านจิตใจ เมื่อมีการใช้เป็นระยะเวลานานหรือในขนาดสูงจะกดต่อมหมวกไต และเมื่อหยุดยากะทันหันจะทําให้เกิดอาการถอนยาได้ การซื้อยาควรปรึกษาแพทย์หรือเภสัชกรโดยตรง และควรตรวจสอบสถานะเลข อย.ด้วย
.
ด้านองค์การเภสัชกรรม ย้ําไม่มีนโยบายจําหน่ายยาชุดดังกล่าวและไม่มีความเกี่ยวข้องกับผู้ที่กระทําการแอบอ้างนําตราสัญลักษณ์ไปใช้ในทุกกรณี พร้อมจะดําเนินคดีกับกรณีดังกล่าวที่เกิดขึ้น เพื่อมิให้เป็นเยี่ยงอย่าง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมต.อนุชา ชื่นชมพุทธศาสนิกชนร่วมใจจัดงานประเพณีตักบาตรเทโวโรหนะ  ชวนร่วมอนุรักษ์ประเพณีไทยส่งต่อลูกหลาน
วันพุธที่ 12 ตุลาคม 2565
รมต.อนุชา ชื่นชมพุทธศาสนิกชนร่วมใจจัดงานประเพณีตักบาตรเทโวโรหนะ  ชวนร่วมอนุรักษ์ประเพณีไทยส่งต่อลูกหลาน
รมต.อนุชา ชื่นชมพุทธศาสนิกชนร่วมใจจัดงานประเพณีตักบาตรเทโวโรหนะ  ชวนร่วมอนุรักษ์ประเพณีไทยส่งต่อลูกหลาน
วันนี้ (12 ตุลาคม 2565) เวลา 08.30 น. ณ วัดพระพุทธบาทเขาทราย ต.เขาทราย นายอนุชา นาคาศัย รัฐมนตรีประจําสํานักนายกรัฐมนตรี เดินทางลงพื้นที่จังหวัดพิจิตร เพื่อเป็นประธานเปิดงานบุญประเพณีตักบาตรเทโวโรหนะ ประจําปี พ.ศ.2565 ซึ่งเป็นงานประเพณีที่สําคัญของจังหวัดพิจิตร โดยมี นายภูดิท อินสุวรรณ์ สมาชิกสภาผู้แทนราษฎรจังหวัดพิจิตร เขต 2 นายภาคิน สมมิตรธนกุล สมาชิกสภาผู้แทนราษฎรแบบบัญชีรายชื่อ พร้อมหัวหน้าส่วนราชการในพื้นที่ นําโดย นายชนก มากพันธุ์ รองผู้ว่าราชการจังหวัดพิจิตร ร่วมด้วย
นายอนุชา กล่าวว่า รู้สึกเป็นเกียรติและยินดีที่ได้เห็นพลังมวลชนมีความร่วมมือ ร่วมแรง ร่วมใจตามหลัก บ้าน วัด โรงเรียน หรือ บวร รวมถึงส่วนราชการ หน่วยงานทั้งภาครัฐและเอกชนในพื้นที่ ร่วมกันทํานุบํารุงและสืบทอดมรดกทางวัฒนธรรม ประเพณีอันดีงามของไทย น้อมรําลึกถึงองค์สมเด็จพระสัมมา สัมพุทธเจ้า โดยถือปฏิบัติตามงานบุญประเพณีตักบาตรเทโวโรหนะซึ่งจัดขึ้นเป็นประจําทุกปี สําหรับการเดินทางมาร่วมพิธีบุญครั้งนี้เป็นครั้งที่ 2 มีความอิ่มเอิบใจทุกครั้งที่ได้เดินทางมาร่วมประเพณีที่ทรงคุณค่าของชาวพิจิตรในวันนี้
นายอนุชา กล่าวถึงภาพรวมการทําบุญตักบาตรเทโวโรหณะ เนื่องในวันออกพรรษาที่ผ่านมาว่าพุทธศาสนิกชนชาวไทยทั่วทั้งประเทศต่างออกมาร่วมทําบุญตักบาตรเพื่อความเป็นศิริมงคลกับครอบครัว รวมถึงอุทิศส่วนกุศลให้ผู้ล่วงลับ และร่วมฟังพระธรรมเทศนาจากพระสงฆ์ บรรยากาศเป็นไปด้วยความอบอุ่น ทุกวัดมีพุทธศาสนิกชนไปทําบุญเป็นจํานวนมาก ส่วนบรรยากาศตามจังหวัดที่เป็นสถานที่ท่องเที่ยว มีนักท่องเที่ยวต่างชาติให้ความสนใจร่วมทําบุญด้วย แสดงให้เห็นประเพณีอันดีงามที่ควรอนุรักษ์สืบทอดให้รุ่นลูกหลานต่อไป เพื่อให้ดํารงไว้ซึ่งความเป็นไทยที่มีเอกลักษณ์และแบบแผนที่น่ายกย่อง
สําหรับงานบุญประเพณีตักบาตรเทโวโรหนะวัดเขาทรายในครั้งนี้ ได้มีการนิมนต์พระสงฆ์กว่า 400 รูปจากอําเภอต่างๆ ในจังหวัดใกล้เคียง เดินลงมาจากยอดเขาที่ประดิษฐานรอยพระพุทธบาทจําลองสู่ลานวัด เพื่อรับบิณฑบาตจากพุทธศาสนิกชนตามตํานานทางพระพุทธศาสนาเมื่อครั้งพุทธกาล โดยพระพุทธองค์ได้ทรงเสด็จไปโปรดพระพุทธมารดา และจําพรรษา ณ สวรรค์ชั้นดาวดึงส์ เมื่อถึงวันออกพรรษาจึงเสด็จกลับสู่โลกมนุษย์ เหล่าพุทธศาสนิกชนจึงพร้อมใจกันทําบุญตักบาตรเพื่อต้อนรับพระพุทธองค์ จึงกลายเป็นการสืบสานงานประเพณีและถือปฏิบัติมาจวบจนทุกวันนี้ แสดงให้เห็นถึงพลังศรัทธาของชาวพุทธและความร่วมมือร่วมใจของพุทธศาสนิกชน ที่มีต่อพระพุทธศาสนา
................................
รัฐบาลไทย-ข่าวทำเนียบรัฐบาล-ประเทศไทยพร้อมแล้ว เปิดรับต่างชาติศักยภาพสูง 4 กลุ่มยื่นขอ LTR Visa เพิ่มกำลังใช้จ่ายฟื้นเศรษฐกิจ เสริมศักยภาพภาพอุตสาหกรรมใหม่ด้วยกลุ่มผู้เชี่ยวชาญ
วันเสาร์ที่ 3 กันยายน 2565
ประเทศไทยพร้อมแล้ว เปิดรับต่างชาติศักยภาพสูง 4 กลุ่มยื่นขอ LTR Visa เพิ่มกําลังใช้จ่ายฟื้นเศรษฐกิจ เสริมศักยภาพภาพอุตสาหกรรมใหม่ด้วยกลุ่มผู้เชี่ยวชาญ
ประเทศไทยพร้อมแล้ว เปิดรับต่างชาติศักยภาพสูง 4 กลุ่มยื่นขอ LTR Visa เพิ่มกําลังใช้จ่ายฟื้นเศรษฐกิจ เสริมศักยภาพภาพอุตสาหกรรมใหม่ด้วยกลุ่มผู้เชี่ยวชาญ
วันที่ 3 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลได้กําหนดมาตรการกระตุ้นเศรษฐกิจและการลงทุนโดยการดึงดูดคนต่างชาติที่มีศักยภาพสูงสู่ประเทศไทย โดยอนุญาตให้กลุ่มที่มีศักยภาพสูง 4 กลุ่ม สามารถเข้ามาในประเทศไทยเป็นกรณีพิเศษเพื่อการพํานักระยะยาว ผ่านการให้วีซ่าประเภท Long – Term Resident Visa หรือ LTR Visa ขณะนี้หน่วยงานที่เกี่ยวข้อง อาทิ กระทรวงมหาดไทย กระทรวงแรงงาน สํานักงานตรวจคนเข้าเมือง สํานักงานคณะกรรมการส่งเสริมการลงทุน(บีโอไอ) ได้เตรียมการทั้งที่เกี่ยวกับข้อกฎหมายและงานระบบอํานวยความสะดวกเป็นที่เรียบร้อยแล้ว
ทั้งนี้ สํานักงานบีโอไอซึ่งเป็นหน่วยงานหลักที่ทําหน้าที่คัดกรองบุคคลต่างชาติศักยภาพสูงที่ประสงค์จะเข้ามาพํานักในประเทศไทยได้เปิดระบบให้มีการยื่นขอ LTR Visa ผ่านเว็บไซต์ https://ltr.boi.go.th ได้ตั้งแต่วันที่ 1 ก.ย. 65 เป็นต้นไป
น.ส.ไตรศุลี กล่าวว่า มาตรการดึงดูดชาวต่างชาติศักยภาพสูงเป็นหนึ่งในมาตรการที่ได้รับการผลักดันจากที่ประชุมศูนย์บริหารสถานการณ์เศรษฐกิจจากผลกระทบโควิด19 หรือ ศบศ. เพื่อการฟื้นฟูเศรษฐกิจไทยภายหลังการระบาดใหญ่ ซึ่งรัฐบาลต้องการให้มาตรการนี้เป็นทั้งการกระตุ้นเศรษฐกิจจากการใช้จ่ายของต่างชาติที่กําลังซื้อสูง และเสริมสร้างความแข็งแกร่งให้กับกลุ่มอุตสาหกรรมเป้าหมายและเศรษฐกิจในระยะยาว เนื่องจากมาตรการนี้ได้ดึงดูดกลุ่มผู้เชี่ยวชาญสูงในกลุ่มอุตสาหกรรมใหม่เข้ามาทํางานในประเทศไทยมากขึ้นด้วย
สําหรับชาวต่างชาติ 4 กลุ่มที่เป็นเป้าหมายที่ประเทศไทยจะดึงดูดให้มาถือ LTR Visa ได้แก่ กลุ่มผู้มีความมั่งคั่งสูง กลุ่มผู้เกษียณอายุจากต่างประเทศ กลุ่มผู้ที่ต้องการทํางานจากประเทศไทย และผู้มีทักษะเชี่ยวชาญพิเศษ โดยจะให้สิทธิประโยชน์ ประกอบด้วย สิทธิพํานักในประเทศไทย 10 ปี สามารถใช้ช่องทางพิเศษ (Fast Track) ในการเข้าออกราชอาณาจักร ณ ท่าอากาศยานระหว่างประเทศ รายงานตัวทุก1 ปี (จากเดิมทุก 90 วัน) และไม่ต้องยื่นขออนุญาตกลับเข้ามาในราชอาณาจักร (Re-entry permit) อนุญาตให้ทํางานในประเทศไทย โดยลดภาษีเงินได้บุคคลธรรมดาเหลือร้อยละ 17 สําหรับกลุ่มผู้มีทักษะเชี่ยวชาญพิเศษ และมีผู้ติดตามได้ 4 คน
“รัฐบาลได้เตรียมการในภาคส่วนที่เกี่ยวข้องโดยต่อเนื่อง เพื่อให้มาตรการนี้สามารถดึงดูดชาวต่างชาติทั้ง 4 กลุ่มเข้ามายังประเทศไทยให้ได้ตามเป้าหมาย 1 ล้านคนภายใน5ปี โดยในส่วนของสํานักงานบีโอไอ ซึ่งจะเป็นหน่วยงานหลักที่ทําหน้าที่คัดกรองผู้ยื่นขอ LTR-Visa เมื่อไม่นานมานี้ ครม. ก็ได้เห็นชอบการปรับปรุงโครงสร้างภายในของบีโอไอ โดยจัดตั้งส่วนราชการระดับกองขึ้นใหม่ 2 ส่วน คือ กองบริการบุคลากรต่างชาติ และ กองเสริมขีดความสามารถในการแข่งขัน เพื่อให้บีโอไอดูแลภารกิจดูแลชาวต่างชาติรวมถึงการดึงดูดการลงทุนในอุตสาหกรรมและบริการใหม่ๆ ได้อย่างมีประสิทธิภาพ” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-สถาบันการบินพลเรือน เปิดรับสมัครหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน สำหรับนักเรียนระดับมัธยมศึกษาตอนต้น
วันจันทร์ที่ 10 ตุลาคม 2565
สถาบันการบินพลเรือน เปิดรับสมัครหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน สําหรับนักเรียนระดับมัธยมศึกษาตอนต้น
...
สถาบันการบินพลเรือน เปิดรับสมัครหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน สําหรับนักเรียนระดับมัธยมศึกษาตอนต้น
สถาบันการบินพลเรือน รัฐวิสาหกิจในสังกัดกระทรวงคมนาคม กองวิชาวิศวกรรมการบิน สถาบันการบินพลเรือน เปิดรับสมัครนักศึกษาใหม่ หลักสูตรประกาศนียบัตรวิชาชีพ สาขาวิชาเตรียมวิศวกรรมการบิน เปิดโอกาสให้นักเรียนระดับมัธยมศึกษาตอนต้น ได้พัฒนาทักษะ และความรู้พื้นฐานทางด้านวิศวกรรมการบิน สามารถต่อยอดประกอบอาชีพในอุตสาหกรรมการบินในอนาคต เป็นหลักสูตรสองภาษา (ฐานวิทยาศาสตร์และเทคโนโลยีการบิน) เทียบวุฒิการศึกษาต่างประเทศ (GED)
โดยคุณสมบัติของผู้สมัคร ต้องเป็นผู้ที่สําเร็จการศึกษาในระดับมัธยมศึกษาตอนต้น (มัธยมศึกษาปีที่ 3) หรือเทียบเท่า
รอบโควตา Quota แบ่งออกเป็น 2 ประเภท ได้แก่
1.1 ประเภทที่ 1 โครงการโควตาเรียนดี
1.2 ประเภทที่ 2 โครงการส่งเสริมการศึกษาต่อในสถาบันการบินพลเรือนสําหรับสถานประกอบการ (เปิดรับสมัครตั้งแต่วันที่ 11 ตุลาคม - 1 ธันวาคม 2565)
สําหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741 - 4 ต่อ 3620 3621 2210 2220 หรือ Inbox Facebook : catcthailand
รัฐบาลไทย-ข่าวทำเนียบรัฐบาล-“อนุทิน” เดินหน้าพัฒนาศักยภาพชมรม “อสม.” 4 ด้าน สร้างความเข้มแข็งฐานรากระบบสาธารณสุขไทย
วันอังคารที่ 11 ตุลาคม 2565
“อนุทิน” เดินหน้าพัฒนาศักยภาพชมรม “อสม.” 4 ด้าน สร้างความเข้มแข็งฐานรากระบบสาธารณสุขไทย
รองนายกรัฐมนตรีและรัฐมนตรีว่าการกระทรวงสาธารณสุขเปิดสัมมนาการพัฒนาศักยภาพชมรมอาสาสมัครสาธารณสุขประจําหมู่บ้านแห่งประเทศไทย กําหนดแนวทางขับเคลื่อนการพัฒนา 4 ด้าน สร้างความเข้มแข็งให้องค์กร เพื่อเป็นฐานรากที่มีความเข้มแข็งของระบบสาธารณสุขของประเทศไทย
บ่ายวันนี้ (11 ตุลาคม 2565) ณ แรนโช ชาญวีร์ รีสอร์ท แอนด์ คันทรีคลับ เขาใหญ่ จังหวัดนครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดสัมมนาการพัฒนาศักยภาพชมรมอาสาสมัครสาธารณสุขประจําหมู่บ้านแห่งประเทศไทย และกล่าวปาฐกถาพิเศษเรื่อง “รัฐจะดูแล อสม.ฐานรากระบบสาธารณสุขประเทศไทย ให้มีความเข้มแข็งและยั่งยืนได้อย่างไร” โดยมีผู้บริหารกระทรวงสาธารณสุข ประธานชมรม อสม. ระดับอําเภอ กว่า 150 คน เข้าร่วม
นายอนุทิน ให้สัมภาษณ์ว่า กระทรวงสาธารณสุขมีนโยบายพัฒนา ส่งเสริม และสนับสนุนให้อาสาสมัครสาธารณสุขประจําหมู่บ้าน หรือ อสม.เป็นที่พึ่งของชุมชน ดูแลสุขภาพประชาชน ให้มีคุณภาพชีวิตที่ดี โดยในปีงบประมาณ พ.ศ. 2566 กําหนดแนวทางไว้ 4 ด้าน ประกอบด้วย 1.พัฒนาศักยภาพและยกระดับ อสม.ทุกคนให้เป็นหมอคนที่ 1 เชื่อมโยงกลไก 3 หมอในการดูแลสุขภาพคนไทยทุกครอบครัว 2.พัฒนาและยกระดับการทํางาน อสม. สู่การเป็น สมาร์ท อสม.เน้นการใช้เทคโนโลยีดิจิทัล (Digital Platform)พัฒนาแอปพลิเคชัน “สมาร์ท อสม.” ซึ่งเป็นเครื่องมือสําคัญในการปฏิบัติหน้าที่ รวมทั้งพัฒนาระบบการรายงานผลการปฏิบัติงาน ซึ่งจะเป็นข้อมูลด้านสุขภาพที่สําคัญของคนไทยทั้งประเทศ
3.พัฒนาการบริหารสิทธิประโยชน์ อสม. เรื่องของสิทธิ สวัสดิการ และการเสริมสร้างขวัญกําลังใจของ อสม. ซึ่งกระทรวงสาธารณสุขให้ความสําคัญ ได้พัฒนาระบบการสะสมผลงานในแอปพลิเคชัน และ “บัตรสะสมผลงาน” ใช้รวบรวมผลการปฏิบัติงานตามบทบาทหน้าที่ของ อสม. เพื่อรับสิทธิประโยชน์จากหน่วยงาน องค์กรต่างๆ ทั้งภาครัฐและเอกชนที่จะเข้ามาร่วมสนับสนุนการทํางานของ อสม. และ 4.สนับสนุนการเพิ่มค่าป่วยการ อสม. เพื่อส่งเสริมการปฏิบัติหน้าที่ของ อสม. ซึ่งรัฐบาลและกระทรวงสาธารณสุขหวังเป็นอย่างยิ่งว่าจะช่วยสนับสนุน ส่งเสริมให้ อสม.สามารถเป็นส่วนที่สําคัญของระบบสุขภาพไทยที่เข้มแข็ง นําไปสู่การจัดการสุขภาพของประชาชนในชุมชนให้มีคุณภาพชีวิตที่ดีตามที่มุ่งหวังต่อไป
“สถานการณ์โควิด 19 ที่ผ่านมา ประเทศไทยได้รับการจัดให้เป็นประเทศที่มีความมั่นคงด้านสุขภาพเป็นอันดับ 5 ของโลก และอันดับ 1 ของเอเชียซึ่งอสม. มีส่วนสําคัญอย่างมาก ในการช่วยดูแลสุขภาพเบื้องต้นของประชาชนในชุมชน ทําให้มีคุณภาพชีวิตที่ดี ลดภาระงานแพทย์ พยาบาล ลดความแออัดในระบบบริการสาธารณสุข” นายอนุทินกล่าว
*********************************11 ตุลาคม2565
รัฐบาลไทย-ข่าวทำเนียบรัฐบาล-“ชัยวุฒิ” ลุยปราบพนันออนไลน์ 12 เดือน ปิดแล้ว 2,819 เว็บ
วันพุธที่ 14 กันยายน 2565
“ชัยวุฒิ” ลุยปราบพนันออนไลน์ 12 เดือน ปิดแล้ว 2,819 เว็บ
“ชัยวุฒิ” ลุยปราบพนันออนไลน์ 12 เดือน ปิดแล้ว 2,819 เว็บ
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่าจากที่ พลเอก ประวิตร วงษ์สุวรรณ รองนายกรัฐมนตรี และรักษาการนายกรัฐมนตรี มีข้อสั่งการให้กระทรวงดิจิทัลฯ ประสานหน่วยงานที่เกี่ยวข้องให้เร่งปราบปรามและปิดกั้นเว็บไซต์พนันออนไลน์ เพื่อป้องกันผลกระทบที่จะเกิดขึ้นกับเยาวชนและประชาชนในสังคม
กระทรวงดิจิทัลฯ ได้มีการตั้งคณะทํางานปราบปรามอาชญากรรมทางออนไลน์ ร่วมกับสํานักงานตํารวจแห่งชาติ และหน่วยงานที่เกี่ยวข้อง ทําการรวบรวมพยานหลักฐาน ทําสํานวนส่งให้ศาลมีคําสั่งปิดกั้นเว็บไซต์พนันออนไลน์ต่างๆ และขณะเดียวกัน ได้ประสานทางเจ้าหน้าที่ตํารวจเพื่อดําเนินคดีกับผู้ที่กระทําความผิดที่เกี่ยวข้องตามกฎหมาย
สําหรับผลการปิดกั้นตามคําสั่งศาล ในระยะเวลา 12 เดือนที่ผ่านมาตั้งแต่ ก.ย 64 ถึง ส.ค. 65 ได้ปิดกั้นไปแล้ว 2,819 URL หรือเว็บไซต์ เป็นการปิดกั้นเพิ่มขึ้น 224% (หรือเพิ่มขึ้น 2.24 เท่าตัว) เทียบกับระยะเวลาเดียวกันของปีก่อน (ก.ย. 63 - ส.ค. 64) ที่ได้มีการปิดกั้น 1,259 เว็บไซต์
สําหรับประชาชน หรือผู้ที่มีข้อมูลเว็บพนันออนไลน์ สามารถแจ้ง กับกระทรวงดิจิทัลฯ ได้ที่ 1212 หรือ https://facebook.com/DESMonitor เพจอาสาจับตาออนไลน์
“เรามีนโยบายให้เร่งดําเนินการปิดกั้นเว็บพนันอย่างต่อเนื่อง เพราะเป็นแหล่งอบายมุขที่สร้างความเสียหายให้กับพี่น้องประชาชน และอาจเป็นแหล่งที่เก็บข้อมูลไว้ใช้สําหรับการกระทําความผิดอื่นๆ อีก เช่น แก๊งหลอกเอาข้อมูลบัญชีธนาคาร แก๊งหลอกให้เงินกู้ หรือแก๊งคอลเซนเตอร์ จึงจําเป็นต้องจัดการให้เด็ดขาด” นายชัยวุฒิกล่าว
********************
รัฐบาลไทย-ข่าวทำเนียบรัฐบาล-Cabinet approves 10 measures to tackle drought during dry season 2022/2023
วันพุธที่ 2 พฤศจิกายน 2565
Cabinet approves 10 measures to tackle drought during dry season 2022/2023
Cabinet approves 10 measures to tackle drought during dry season 2022/2023
November 1, 2022, Deputy Government Spokesperson Tipanan Sirichana disclosed the cabinet’s resolution on the approval of measures for the dry season of 2022/2023 and water management capacity enhancement plan to address drought and alleviate people’s plight, as proposed by the National Water Resource Board (NWRB).
The plan prescribes 3 dimensions of implementation, consisting of 10 measures:
Supply: consisting of 3 measures
Accelerating water storage in all types of water sources
Acquiring and monitoring reserved water sources and preparing equipment in drought risk areas
Operating rainmaking and water filling for water sources in drought risk areas and underground water filling in potential areas
Demand: consisting of 4 measures
Managing water allocation and crop planting areas in the dry season to be in line with water supply, and controlling water usage of upper river basin area according to plan
Enhancing water usage efficiency in the agricultural sector through planning for planning dry season crops and applying technologies in water management
Preparing reserved water for lowland areas for cropping and aquaculture
Monitoring water quality in main rivers and tributaries and water sources that receive water from industrial and agricultural sectors, and from communities; preparing contingency plan
Management: consisting of 3 measures
Reinforcing water management in drought-risk communities by providing knowledge and understanding on water usage planning, reserved water preparation and water retention for consumption
Raising awareness of the water situation and water management plan for all sectors to cooperate in saving water in accordance with the plan
Monitoring and evaluating to ensure that performance is aligned with the plan
As for water management capacity enhancement plan, the Deputy Government Spokesperson explained that Office of National Water Resources will work together with other concerned agencies to prepare for drought and rainfall deficit in 2023. The operation includes repairing and improving hydraulic structures, tap water system, and groundwater wells, among others.
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ ลงพื้นที่โครงการท่าเทียบเรือสาธารณะเพื่อขนถ่ายสินค้าทั่วไป ในบริเวณท่าเรืออุตสาหกรรมมาบตาพุด อำเภอเมืองระยอง จังหวัดระยอง
วันศุกร์ที่ 23 กันยายน 2565
รองปลัดภานุวัฒน์ฯ ลงพื้นที่โครงการท่าเทียบเรือสาธารณะเพื่อขนถ่ายสินค้าทั่วไป ในบริเวณท่าเรืออุตสาหกรรมมาบตาพุด อําเภอเมืองระยอง จังหวัดระยอง
รองปลัดภานุวัฒน์ฯ ลงพื้นที่โครงการท่าเทียบเรือสาธารณะเพื่อขนถ่ายสินค้าทั่วไป ในบริเวณท่าเรืออุตสาหกรรมมาบตาพุด อําเภอเมืองระยอง จังหวัดระยอง
22 กันยายน 2565 นายภานุวัฒน์ ตริยางกูรศรี รองปลัดกระทรวงอุตสาหกรรม ในฐานะคณะกรรมการคัดเลือกเอกชนร่วมลงทุนโครงการบริหารจัดการท่าเทียบเรือสาธารณะเพื่อขนถ่ายสินค้าทั่วไป การนิคมอุตสาหกรรมแห่งประเทศไทย (กนอ.) ลงพื้นที่ท่าเทียบเรือฯ เพื่อประกอบการพิจารณาให้เอกชนร่วมลงทุนในการบริหารจัดการ โดยมี นายอติชาต หวานสนิท ผู้อํานวยการกองพัฒนาท่าเรือ การนิคมอุตสาหกรรมแห่งประเทศไทย (กนอ.) ให้การต้อนรับและนําคณะลงพื้นที่
ท่าเรืออุตสาหกรรมมาบตาพุด ภายใต้การบริหารงานหลักของ กนอ. เป็นท่าเรือน้ําลึกตามมาตรฐานสากล สามารถรองรับเรือเดินทะเลขนาดใหญ่ ให้บริการรับสินค้าในอุตสาหกรรมหลายประเภท เพื่อการนําเข้าและส่งออก จํานวนท่าเทียบเรือให้บริการ 32 ท่า มีผู้ประกอบการจํานวน 12 ราย เป็นผู้ให้บริการท่าเทียบเรือเฉพาะกิจ 9 ราย และผู้ให้บริการท่าเทียบเรือสาธารณะ 3 ราย ซึ่งท่าเทียบเรือสาธารณะเพื่อขนถ่ายสินค้าทั่วไป กําลังจะหมดอายุสัมปทานในปี 2565 นี้ โดยเริ่มดําเนินการมาตั้งแต่ 17 กันยายน 2535 เป็นเวลา 30 ปี
รัฐบาลไทย-ข่าวทำเนียบรัฐบาล-กำลังทหาร ลงพื้นที่สนับสนุนช่วยป้องกันและแก้ปัญหาน้ำท่วมฉับพลัน จากฝนตกหนักถล่ม กทม.และปริมณฑล
วันพุธที่ 7 กันยายน 2565
กําลังทหาร ลงพื้นที่สนับสนุนช่วยป้องกันและแก้ปัญหาน้ําท่วมฉับพลัน จากฝนตกหนักถล่ม กทม.และปริมณฑล
โฆษก กห. เปิดเผยว่า จากสถานกาณ์ฝนตกหนัก กระหน่ํากรุงเทพมหานครและปริมณฑล เมื่อคืน 6 ก.ย.65 ที่ผ่านมา กห. โดยหน่วยทหารทุกเหล่าทัพ ที่มีที่ตั้งใน กรุงเทพมหานครและปริมณฑล ได้กระจายกําลัง เครื่องมือช่างและเครื่องสูบน้ํา
ตามสั่งการ พล.อ.ประยุทธ์ จันทร์โอชา รมว.กห. สนับสนุนทํางานร่วมกับเจ้าหน้าที่หน่วยงานต่างๆ และจิตอาสา เข้าเร่งเปิดทางน้ําและระบายน้ําออกจากพื้นที่น้ําท่วมขังในชุมชนและเส้นทางต่างๆ ที่เป็นปัญหาการจราจร รวมทั้งจัดยานพาหนะช่วยอํานวยความสะดวกการเดินทาง และจัดชุดช่างเข้าช่วยเหลือรถยนต์ที่เครื่องยนต์ดับตามเส้นทางต่างๆที่น้ําท่วมขัง เพื่อบรรเทาความเดือดร้อนการสัญจรของประชาชนที่ผ่านมา
ทั้งนี้ กําลังทหาร จิตอาสาและเครื่องมือช่างของหน่วยทหาร ยังคงกระจายกําลังกัน สนับสนุนมาตรการป้องกันน้ําท่วมของ กทม.และ จว.ปริมณฑล ต่อเนื่องมา โดยจัดทําคันกั้นน้ํา และเข้าช่วยเก็บสิ่งปฏิกูลและวัชพืชตามคู คลองและลํารางสาธารณะในพื้นที่ต่างๆ เร่งเปิดทางน้ําและระบายน้ําในพื้นที่น้ําท่วมขังออกสู่ลําน้ําสายหลัก เพื่อป้องกัน แก้ปัญหาน้ําท่วมและบรรเทาความเดือดร้อนของประชาชนที่กําลังเกิดขึ้น
รัฐบาลไทย-ข่าวทำเนียบรัฐบาล-องคมนตรี ติดตามการพัฒนางาน โรงพยาบาลหาดสำราญเฉลิมพระเกียรติ ๘๐ พรรษา จังหวัดตรัง
วันพฤหัสบดีที่ 3 พฤศจิกายน 2565
องคมนตรี ติดตามการพัฒนางาน โรงพยาบาลหาดสําราญเฉลิมพระเกียรติ ๘๐ พรรษา จังหวัดตรัง
องคมนตรี ตรวจเยี่ยมให้กําลังใจบุคลากรโรงพยาบาลหาดสําราญเฉลิมพระเกียรติ ๘๐ พรรษา จังหวัดตรัง มุ่งวิสัยทัศน์เป็นโรงพยาบาลต้นแบบนวัตกรรมแห่งความพอเพียงที่มีคุณภาพเพื่อชุมชน
องคมนตรี ตรวจเยี่ยมให้กําลังใจบุคลากรโรงพยาบาลหาดสําราญเฉลิมพระเกียรติ ๘๐ พรรษา จังหวัดตรัง มุ่งวิสัยทัศน์เป็นโรงพยาบาลต้นแบบนวัตกรรมแห่งความพอเพียงที่มีคุณภาพเพื่อชุมชน ส่งเสริมการใช้สมุนไพรใบหม่อนดูแลผู้ป่วยโรคเบาหวานและไขมันในเลือด สร้าง Health Care Model ในชุมชน
วันนี้ (3 พฤศจิกายน 2565) ที่โรงพยาบาลหาดสําราญเฉลิมพระเกียรติ ๘๐ พรรษา จังหวัดตรัง ศาสตราจารย์เกียรติคุณ นายแพทย์เกษม วัฒนชัย องคมนตรี ในฐานะรองประธานกรรมการมูลนิธิเทพรัตนเวชชานุกูล พร้อมด้วย นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข กรรมการมูลนิธิเทพรัตนเวชชานุกูล คณะผู้บริหาร และหน่วยงานที่เกี่ยวข้อง ติดตามความก้าวหน้าการพัฒนางานสําคัญของโรงพยาบาล ให้กําลังใจบุคลากรผู้ปฏิบัติงาน และมอบของเยี่ยมให้กับผู้ป่วยที่มารับบริการ
นายแพทย์โสภณกล่าวว่า โรงพยาบาลหาดสําราญเฉลิมพระเกียรติ ๘๐ พรรษา เป็นโรงพยาบาลชุมชนที่มีการนําปรัชญาเศรษฐกิจพอเพียงมาใช้ในการบริหารจัดการ ตามวิสัยทัศน์ของโรงพยาบาลในการเป็นต้นแบบนวัตกรรมแห่งความพอเพียงที่มีคุณภาพเพื่อชุมชน เน้นส่งเสริมการปลูกพืชผักสมุนไพรเพื่อนํามาใช้เป็นวัตถุดิบในการทําอาหารให้กับผู้ป่วยที่นอนโรงพยาบาล ช่วยลดค่าใช้จ่ายวัตถุดิบได้ร้อยละ 1.4 นอกจากนี้ ยังนําใบหม่อนจากสวนสมุนไพรของโรงพยาบาลมาแปรรูปเป็นชา เพื่อใช้กับผู้ป่วยโรคเบาหวาน และไขมันในเลือดสูง ทําให้เกิด Health Care Model ในชุมชน และยังมีการนําโคลนทะเลมาประยุกต์ใช้ในการพอกเข่า ดูแลผู้ป่วยโรคข้อเข่าเสื่อมที่มารับบริการในคลินิกการแพทย์แผนไทยและการแพทย์ทางเลือก ถือเป็นศาสตร์การรักษาจากภูมิปัญญาชาวบ้าน ซึ่งได้รับรางวัลชนะเลิศ ระดับจังหวัด ในปี 2564
นายแพทย์โสภณกล่าวต่อว่า โรงพยาบาลยังมีผลการดําเนินงานที่สําคัญอีกหลายด้าน อาทิ ส่งเสริมการใช้ยาสมเหตุผลสําหรับร้านค้าในชุมชน โดยดําเนินงานร่วมกับเครือข่ายอําเภอหาดสําราญ สร้างร้านค้าต้นแบบ 1 อําเภอ 1 ร้าน, โครงการอาหารปลอดภัย (Food safety), การจัดการขยะแบบครบวงจร (แหลมลูกไม้โมเดล), จัดทีมพยาบาลวิชาชีพและสหวิชาชีพลงพื้นที่ออกให้ความรู้การดูแลสุขภาพเบื้องต้น, ส่งเสริมการออกกําลังกายด้วยการยืดเหยียดกล้ามเนื้อท่าฤาษีดัดตน, ปรับสมดุลร่างกายด้วย “มณีเวช”, ปรับเปลี่ยนพฤติกรรมลดปัจจัยเสี่ยงโรคไม่ติดต่อเรื้อรัง, จัดบริการพาหมอไปหาคนไข้ ให้การดูแลผู้ป่วยกลุ่มเปราะบางถึงในพื้นที่ พัฒนาคุณภาพชีวิตของผู้ป่วยและครอบครัว นอกจากนี้ ยังจัดกิจกรรมเสริมสร้างสมรรถนะให้กับผู้ปฏิบัติงาน เช่น กิจกรรมซ้อมแผนอุบัติภัยทางทะเล การป้องกันภัยจากคลื่นสึนามิ อบรม BLS, PBLS & ACLS การช่วยชีวิตขั้นพื้นฐานและขั้นสูง
สําหรับแผนการพัฒนาโรงยาบาลในระยะต่อไป จะมีการนําเทคโลยีดิจิทัลมาใช้เพิ่มประสิทธิภาพระบบการทํางานของเจ้าหน้าที่และการให้บริการผู้ป่วยให้ดียิ่งขึ้น เพื่อมุ่งสู่การเป็น Smart Hospital ควบคู่ไปกับการพัฒนาเป็นโรงพยาบาลสีเขียวสู่รมณียสถาน และจัดตั้งคลินิกโรคไม่ติดต่อเรื้อรัง เพื่อรองรับการดูแลผู้ป่วยในพื้นที่
************************************* 3 พฤศจิกายน 2565
รัฐบาลไทย-ข่าวทำเนียบรัฐบาล-รัฐบาลห่วงเยาวชนเป็นเหยื่อเปิดบัญชีผิดกฎหมาย สามเดือนธุรกรรมต้องสงสัยเพิ่ม 8 พันบัญชี
วันเสาร์ที่ 24 กันยายน 2565
รัฐบาลห่วงเยาวชนเป็นเหยื่อเปิดบัญชีผิดกฎหมาย สามเดือนธุรกรรมต้องสงสัยเพิ่ม 8 พันบัญชี
รัฐบาลห่วงเยาวชนเป็นเหยื่อเปิดบัญชีผิดกฎหมาย สามเดือนธุรกรรมต้องสงสัยเพิ่ม 8 พันบัญชี
วันที่ 24 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรีเตือนผู้ปกครอง ระวังลูกหลานตกเป็นเหยื่อมิจฉาชีพหลอกหรือจ้างให้เปิดบัญชีผิดกฎหมาย หรือ “บัญชีม้า” ที่ผ่านมาหน่วยงานรัฐที่เกี่ยวข้อง เช่นตํารวจไซเบอร์ (บช.สอท.) กระทรวงดิจิทัลฯ สํานักงาน ปปง. และสํานักงาน กสทช. ร่วมกับธนาคารแห่งประเทศไทยและสมาคมธนาคาร โดยธนาคารทุกแห่งได้ติดตามความเคลื่อนไหวธุรกรรมบัญชีเยาวชนเป็นพิเศษ หากพบธุรกรรมผิดปกติจะดําเนินการตอบสนองโดยเร็วและรายงานต่อสํานักงาน ปปง. รวมถึงมีการจํากัดวงเงินต่อวันในการทําธุรกรรมผ่านช่องทาง Mobile Banking ตามระดับความเสี่ยงของลูกค้า พร้อมทั้งให้ความร่วมมือกับเจ้าหน้าที่ตํารวจในการอายัดบัญชีและสนับสนุนข้อมูลสําหรับสืบสวนสอบสวนอย่างทันท่วงที
นางสาวรัชดากล่าวว่า แม้จะมีหลักเกณฑ์กําหนดอายุขั้นต่ําที่สามารถเปิดบัญชีไว้ หากอายุไม่ถึงตามเงื่อนไขจะต้องได้รับความยินยอมจากผู้ปกครองและจะต้องให้ผู้ปกครองมาร่วมเปิดบัญชีด้วย อย่างไรก็ตาม หากอายุเกินขั้นต่ําที่กําหนดเยาวชนก็สามารถเปิดบัญชีได้ด้วยตนเอง ซึ่งกลุ่มนี้ทางธนาคารแห่งประเทศไทยจัดให้อยู่ในกลุ่มเปราะบาง อาจตกเป็นเหยื่อมิจฉาชีพด้วยรู้เท่าไม่ถึงการณ์หรือยอมรับความเสี่ยงจากผลประโยชน์ตอบแทน ขณะที่ สถิติของสํานักงานตํารวจแห่งชาติ พบว่า จํานวนบัญชีม้าที่ธนาคารส่งให้สํานักงาน ปปง. ตรวจสอบธุรกรรมต้องสงสัยมีจํานวนเพิ่มขึ้นอย่างต่อเนื่องทุกเดือน จาก 6,211 บัญชี ในเดือนพฤษภาคม 2565 เป็น 14,369 บัญชี ในเดือนสิงหาคม 2565
“ผู้ปกครองควรย้ําเตือนลูกหลานอย่ารับจ้างเปิดบัญชี เพราะจะตกเป็นเหยื่อมิจฉาชีพนําไปใช้ในทางที่ผิดกฎหมาย ซึ่งการกระทําดังกล่าวเจ้าของบัญชีจะมีความผิดฐานเป็นตัวการหรือเป็นผู้สนับสนุนในความผิดนั้นๆ ตามประมวลกฎหมายอาญา มาตรา 83 และมาตรา 86 อีกทั้ง อาจถูกดําเนินคดีฐานฟอกเงิน ระวางโทษจําคุก 1-10 ปี หรือปรับตั้งแต่ 20,000 ถึง 200,000 บาท หรือทั้งจําทั้งปรับตามพ.ร.บ.ป้องกันและปราบปรามการฟอกเงินพ.ศ. 2542” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-สธ.ตั้งทีมติดตามการจ้างงาน “บุคลากร รพ.สต.” ช่วงเปลี่ยนผ่านการถ่ายโอนไปสังกัด อบจ. ไม่ให้กระทบการบริการประชาชน
วันอังคารที่ 27 กันยายน 2565
สธ.ตั้งทีมติดตามการจ้างงาน “บุคลากร รพ.สต.” ช่วงเปลี่ยนผ่านการถ่ายโอนไปสังกัด อบจ. ไม่ให้กระทบการบริการประชาชน
กระทรวงสาธารณสุข ตั้งทีมติดตามกระบวนการถ่ายโอน รพ.สต. 3,264 แห่ง ไปสังกัด อบจ. โดยเฉพาะเรื่องการจ้างงานช่วงเปลี่ยนผ่าน เผย พนักงานกระทรวงฯ และจ้างเหมารวมกว่า 9 พันคน ยังต้องรอหลักเกณฑ์การจ้างจาก อบจ. ก่อน
กระทรวงสาธารณสุข ตั้งทีมติดตามกระบวนการถ่ายโอน รพ.สต.3,264 แห่ง ไปสังกัด อบจ. โดยเฉพาะเรื่องการจ้างงานช่วงเปลี่ยนผ่าน เผย พนักงานกระทรวงฯ และจ้างเหมารวมกว่า 9 พันคน ยังต้องรอหลักเกณฑ์การจ้างจาก อบจ. ก่อน แต่จะดูแลให้ประชาชนยังคงได้รับบริการสุขภาพเหมือนเดิม หากไม่ได้รับความสะดวกให้แจ้งสํานักงานสาธารณสุขจังหวัด
วันนี้ (27 กันยายน 2565) นพ.สุระ วิเศษศักดิ์ รองปลัดกระทรวงสาธารณสุข กล่าวว่า การถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตําบล (รพ.สต.) จํานวน 3,264 แห่ง บุคลากรรวม 21,879 คน ให้แก่องค์การบริหารส่วนจังหวัด (อบจ.) ใน 49 จังหวัด ตามมติคณะรัฐมนตรี ที่จะเริ่มขึ้นในวันที่ 1 ตุลาคม 2565 นั้น กระทรวงสาธารณสุขมีคณะทํางานดําเนินการร่วมกับองค์กรปกครองส่วนท้องถิ่น กระทรวงมหาดไทย อย่างใกล้ชิด ทั้งด้านบุคลากร ทรัพย์สิน และงบประมาณ เพื่อให้เป็นไปด้วยความเรียบร้อยและสอดคล้องกับกฎหมายที่เกี่ยวข้อง โดยบุคลากรที่จะต้องโอนย้ายไปสังกัด อบจ. แยกตามประเภทการจ้างงาน พบว่า เป็นข้าราชการ 11,552 คน พนักงานกระทรวงสาธารณสุข 4,751 คน จ้างเหมาบริการ 4,443 คน ลูกจ้างชั่วคราว 408 คน ลูกจ้างประจํา 23 คน และพนักงานราชการ 8 คน ซึ่งในส่วนของพนักงานกระทรวงสาธารณสุข จ้างเหมาบริการ และลูกจ้างชั่วคราว รวมกว่า 9 พันคน เมื่อมีการถ่ายโอนภารกิจแล้วกระทรวงสาธารณสุขจะไม่สามารถจ้างงานต่อได้ เนื่องจากจะขัดกับระเบียบงบประมาณ จึงต้องรอหลักเกณฑ์ของ อบจ. ในการจ้างงานกลุ่มนี้
นพ.สุระกล่าวต่อว่า ในช่วงเปลี่ยนผ่านการถ่ายโอนภารกิจ กระทรวงสาธารณสุขได้จัดตั้งคณะทํางานเพื่อติดตามกระบวนการในการถ่ายโอนทั้งด้านบุคลากร ทรัพย์สิน และภารกิจการบริการ โดยเฉพาะกรณีการจ้างงานบุคลากรกว่า9 พันคนที่ยังอยู่ระหว่างดําเนินการ กระทรวงสาธารณสุขจะประสานกับทางองค์กรปกครองส่วนท้องถิ่นในการแก้ไขปัญหาร่วมกัน เพื่อไม่ให้กระทบกับการให้บริการประชาชน ส่วนกรณีบุคลากรที่ไม่ประสงค์ถ่ายโอน จะมีหนังสือแจ้งหน่วยงานเกี่ยวกับขั้นตอนการดําเนินงาน โดยจังหวัดที่มีบุคลากรไม่ประสงค์ถ่ายโอนขอให้แสดงความจํานงเลือกหน่วยงานเพื่อไปปฏิบัติงาน เมื่อสํานักงานปลัดกระทรวงสาธารณสุขตรวจสอบความถูกต้องของข้อมูลแล้ว จะเสนอ อ.ก.พ.สป. และ อ.ก.พ.กระทรวง พิจารณาเกลี่ยอัตรากําลังไปยังหน่วยงานอื่นตามความประสงค์ และจัดทําคําสั่งย้ายบุคลากรต่อไป
“ยืนยันว่า หลังการถ่ายโอน สอน.และ รพ.สต.3,264 แห่งให้แก่ อบจ.ทั้ง 49 แห่งแล้ว ยังต้องมีการจัดบริการสุขภาพให้แก่ประชาชนทั้ง 5 มิติ คือ รักษาพยาบาลเบื้องต้น ส่งเสริมสุขภาพ ป้องกันควบคุมโรค ฟื้นฟูสมรรถภาพ และการคุ้มครองผู้บริโภค โดยจะมีการขึ้นทะเบียนเป็นหน่วยบริการกับสํานักงานหลักประกันสุขภาพแห่งชาติ (สปสช.) และขึ้นทะเบียนเป็นหน่วยบริการปฐมภูมิ ซึ่งในช่วงเปลี่ยนผ่านนี้ หากประชาชนไม่ได้รับความสะดวกในการรับบริการ สามารถแจ้งต่อสํานักงานสาธารณสุขจังหวัดนั้นๆ ได้” นพ.สุระกล่าว
****************************************** 27 กันยายน 2565
รัฐบาลไทย-ข่าวทำเนียบรัฐบาล-ดีอีเอส เร่งขับเคลื่อนกิจกรรมหนุนการพัฒนาโครงสร้างพื้นฐานดิจิทัล
วันพุธที่ 2 พฤศจิกายน 2565
ดีอีเอส เร่งขับเคลื่อนกิจกรรมหนุนการพัฒนาโครงสร้างพื้นฐานดิจิทัล
ดีอีเอส เร่งขับเคลื่อนกิจกรรมหนุนการพัฒนาโครงสร้างพื้นฐานดิจิทัล
วันนี้(1พฤศจิกายน2565) ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมคณะกรรมการโครงสร้างพื้นฐานดิจิทัลครั้งที่2 /2565 โดยที่ประชุมได้ร่วมกันพิจารณาวาระสําคัญในการดําเนินโครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศประกอบด้วยกิจกรรมที่2การเพิ่มประสิทธิภาพโครงข่ายอินเทอร์เน็ตระหว่างประเทศสู่การเป็นศูนย์กลางการแลกเปลี่ยนข้อมูลดิจิทัลของภูมิภาคอาเซียน(ASEAN Digital Hub)และกิจกรรมที่3การก่อสร้างระบบเคเบิลใต้น้ําADC (สป.ดศ.)รวมทั้งพิจารณา(ร่าง)แผนพัฒนาระบบวิทยุคมนาคมของประเทศ(สป.ดศ.)ก่อนเสนอเรื่องดังกล่าวให้คณะกรรมการดิจิทัลเพื่อเศรษฐกิจและสังคมแห่งชาติพิจารณาต่อไปณห้องประชุมONDE-1ชั้น9กระทรวงดิจิทัลเพื่อเศรษฐกิจและสังคม
*************
รัฐบาลไทย-ข่าวทำเนียบรัฐบาล-"ทิพานัน" แนะเพื่อไทยสร้างมาตรฐานยื่นญัตติด่วนปมหนองบัวลำภู
วันเสาร์ที่ 8 ตุลาคม 2565
"ทิพานัน" แนะเพื่อไทยสร้างมาตรฐานยื่นญัตติด่วนปมหนองบัวลําภู
"ทิพานัน" แนะเพื่อไทยสร้างมาตรฐานยื่นญัตติด่วนปมหนองบัวลําภู ไม่คาดเดาและด่วนสรุปโดยไม่มีหลักฐาน เผยนายกฯกําชับทุกหน่วยเข้มกวดขันคุมยาเสพติด พร้อมกางผลปราบยาเสพติดรัฐบาล ยึดทรัพย์ได้เกินเป้าถึง7 พันล้าน วอนอย่าเปรียบรัฐบาลทักษิณ ที่ฆ่าตัดตอนทําเสียชีวิต
วันนี้ 8 ต.ค. 65 น.ส.ทิพานัน ศิริชนะ รองโฆษกประจําสํานักนายกรัฐมนตรี และโฆษกพรรคพลังประชารัฐ กล่าวถึงกรณีที่พรรคเพื่อไทยเตรียมเสนอญัตติด่วนในการแก้ไขปัญหาเหตุกราดยิงที่ศูนย์พัฒนาเด็กเล็ก อบต.อุทัยสวรรค์ อ.นากลาง จ.หนองบัวลําภูว่า ขอบคุณพรรคเพื่อไทยที่ให้ความสําคัญกับประเด็นปัญหาดังกล่าว และนําประเด็นนี้เข้าไปสอบถามคณะรัฐมนตรี ตามกระบวนการนิติบัญญัติ ซึ่งเชื่อว่าจะได้รับคําตอบที่ชัดเจนและนําไปสู่ความเข้าใจ รวมทั้งการแก้ไขปัญหาร่วมกันของสังคมไทยจากคณะรัฐมนตรี เพราะเหตุรุนแรงที่เกิดขึ้นถือเป็นวาระแห่งชาติที่ฝ่ายใดฝ่ายหนึ่งจะแก้ไขเพียงลําพังไม่ได้ จะต้องอาศัยความร่วมมือกันในทุกภาคส่วน ทั้งรัฐบาล ฝ่ายค้าน เอกชน ภาคประชาสังคมต่างๆ และที่สําคัญคือพี่น้องประชาชน
​น.ส.ทิพานัน กล่าวว่า ทั้งนี้พรรคเพื่อไทยยังไม่ควรด่วนสรุป ในการกล่าวหาว่ารัฐบาลบกพร่องในเรื่องของการแก้ไขปํญหายาเสพติด เนื่องจากสาเหตุของโศกนาฏกรรมที่เกิดขึ้นนั้นเป็นเพียงข้อสันนิษฐานเบื้องต้น ที่ล่าสุด ผลผ่าชันสูตรศพผู้ก่อเหตุร้ายไม่พบสารเสพติด ซึ่งจะต้องมีกระบวนการทางนิติเวชในการดําเนินการต่อไป จึงขอให้ระมัดระวังในการแสดงความคิดเห็น ควรรอให้กระบวนการได้ข้อยุติ เช่นเดียวกับกระบวนการในการสอบสวนหาสาเหตุที่แท้จริงของเหตุการณ์ที่เกิดขึ้นเสียก่อน อย่ารีบร้อนจนเกินไป เพราะเป็นเรื่องละเอียดอ่อนที่ฝ่ายการเมืองต้องแสดงให้เห็นถึงความมีวุฒิภาวะ ในสถานการณ์วิกฤติเช่นนี้
​“ฉะนั้น ข้อมูลที่จะนํามาพูดคุยกันในสภาผู้แทนราษฎร ควรต้องสร้างมาตรฐานในการยืนญัตติในครั้งนี้ โดยไม่สร้างหรือตอกย้ําให้เกิดความหดหู่ กับครอบครัวผู้เสียชีวิต และไม่ควรคาดเดาหรือด่วนสรุปโดยไม่มีหลักฐานในสภาฯอังทรงเกียรติ”น.ส.ทิพานัน กล่าว
​น.ส.ทิพานัน กล่าวอีกว่า อีกทั้งที่ผ่านมา พล.อ.ประยุทธ์ จันทร์โอชา นายกรัฐมนตรี ให้ความสําคัญกับนโยบายป้องกันและปราบปรามยาเสพติด ให้มีการบังคับใช้กฎหมายอย่างจริงจังและให้ปรากฏผลอย่างเป็นรูปธรรม โดยมีการปรับปรุงกฎหมาย พระราชบัญญัติ ให้ใช้ประมวลกฎหมายยาเสพติด พ.ศ. 2564 ซึ่งเน้นการตัดวงจรยาเสพติดด้วยการเพิ่มประสิทธิภาพในการยึดทรัพย์ เพิ่มแรงจูงใจปฏิบัติหน้าที่ คือให้รางวัลนําจับที่มีมากถึง 30% ของมูลค่าทรัพย์ที่ยึดได้ โดย 25% เป็นของเจ้าหน้าที่ผู้สืบสวนและทําคดี และ อีก 5% เป็นของผู้แจ้งเบาะแสเพื่อให้ประชาชนเข้ามามีส่วนร่วมในการปราบปรามยาเสพติด ให้ช่วยแจ้งเบาะแสรัฐบาล  ได้ตั้งเป้าหมาย เพื่อตัดวงจรการค้ายาเสพติด ด้วยการยึดอายัดทรัพย์สินที่เกี่ยวข้อง ที่อยู่ในกระบวนการยึด โดยในปี 2564 รัฐบาลตั้งเป้ายึดทรัพย์ 6,000 ล้านบาท แต่สามารถยึดทรัพย์ได้กว่า 7,000 ล้านบาท  กับผู้เกี่ยวข้องกับนาเสพติดอย่างไรก็ตาม นายกรัฐมนตรี ก็ได้กําชับให้หน่วยงานที่เกี่ยวข้องเพิ่มความเข้มงวดกวดขันในการควบคุมยาเสพติด
​“ส่วนที่มีความพยายามนําไปเปรียบเทียบกับรัฐบาลทักษิณ ชินวัตร ที่มีการดําเนินการปราบปรามยาเสพติดอย่างรุนแรงนั้น ขออย่าได้นําไปเปรียบเทียบกัน เพราะจากปัญหาการฆ่าตัดตอนสมัยของรัฐบาลทักษิณนั้น ผลคือทําให้มีจํานวนผู้เสียชีวิตกว่า 1,400 คน เป็นเหตุของการละเมิดสิทธิมนุษยชนและสร้างปัญหาสั่งสมให้เกิดความไม่สงบมาจนถึงปัจจุบัน ”น.ส.ทิพานัน กล่าว
รัฐบาลไทย-ข่าวทำเนียบรัฐบาล-รมว.พม. เตรียมปรับระบบการดูแลเด็กและเยาวชน เน้นงานเชิงป้องกัน ใช้วิทยากรแม่ไก่ - ความเป็นหุ้นส่วน - อาสาสมัคร ช่วยขับเคลื่อนงาน
วันจันทร์ที่ 5 กันยายน 2565
รมว.พม. เตรียมปรับระบบการดูแลเด็กและเยาวชน เน้นงานเชิงป้องกัน ใช้วิทยากรแม่ไก่ - ความเป็นหุ้นส่วน - อาสาสมัคร ช่วยขับเคลื่อนงาน
รมว.พม. เตรียมปรับระบบการดูแลเด็กและเยาวชน เน้นงานเชิงป้องกัน ใช้วิทยากรแม่ไก่ - ความเป็นหุ้นส่วน - อาสาสมัคร ช่วยขับเคลื่อนงาน
เมื่อวันที่ 3 ก.ย. 65 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า ระหว่างการดูงานที่สาธารณรัฐฟินแลนด์ ตน พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนางจตุพร โรจนพานิช อธิบดีกรมกิจการเด็กและเยาวชน พร้อมผู้แทนองค์การยูนิเซฟ (UNICEF) ประเทศไทย ได้มีการประชุมหารือ ศึกษาเรียนรู้ และแลกเปลี่ยนประสบการณ์เกี่ยวกับระบบการจัดสวัสดิการสังคม และการคุ้มครองดูแลเด็กและเยาวชน โดยมีเด็กและครอบครัวเป็นศูนย์กลาง ของไทยกับฟินแลนด์
นายจุติ กล่าวต่อไปว่า หลังการประชุมหารือ พบว่า แม้โครงสร้างหน่วยงานและสัดส่วนงบประมาณในการคุ้มครองเด็กของฟินแลนด์จะแตกต่างจากไทย แต่สองประเทศมีหลักการเดียวกันคือ การยึดความสุขของเด็กและครอบครัวเป็นที่ตั้ง โดยรัฐบาลไทยมุ่งมั่นจะสร้างระบบการคุ้มครองเด็กที่มุ่งเน้นกระบวนการเชิงป้องกันมากกว่าแก้ไข ซึ่งกระทรวง พม. จะสร้างวิทยากรแม่ไก่เพิ่มขึ้น และมุ่งเน้นความเป็นหุ้นส่วนระหว่างภาครัฐ เอกชน ประชาสังคม และองค์กรไม่แสวงหากําไร รวมถึงให้อาสาสมัครเป็นกําลังสําคัญในการทํางาน เพื่อให้การคุ้มครองเด็กและครอบครัวอย่างครอบคลุมในทุกท้องถิ่นและชุมชน
นายจุติ กล่าวเพิ่มเติมว่า ในโลกที่มีความผันผวนสูง หรือ VUCA World นี้ เด็กและเยาวชนอาจตกเป็นเหยื่อของข่าวลวง ข่าวปลอม (Fake News) หรือข้อมูลบิดเบือน (Disinformation) ได้ง่ายขึ้น ทั้งนี้ กระทรวง พม. จึงจะทํางานร่วมกับหน่วยงานที่เกี่ยวข้อง เพื่อเร่งสร้างภูมิคุ้มกันให้กับทั้งเด็ก เยาวชน และครอบครัว ให้สามารถแยกแยะและใช้ประโยชน์จากเทคโนโลยีได้อย่างสูงสุด อีกทั้ง ตนขอย้ําว่า รัฐบาลจะสรรหาวิธีการทํางานใหม่ๆ เพื่อรับมือกับ VUCA world และให้สอดคล้องกับวิถีชีวิตของเด็กแลเยาวชนในปัจจุบัน
รัฐบาลไทย-ข่าวทำเนียบรัฐบาล-รัฐบาลเชิญชวนผู้ไม่มีฟันหรือสูญเสียฟันเกือบทั้งปาก ต้องการใส่ฟันเทียม รากฟันเทียม เข้ารับบริการฟรีได้ทุกสิทธิ ตั้งแต่ 1 ตุลาคม เป็นต้นไป
วันจันทร์ที่ 10 ตุลาคม 2565
รัฐบาลเชิญชวนผู้ไม่มีฟันหรือสูญเสียฟันเกือบทั้งปาก ต้องการใส่ฟันเทียม รากฟันเทียม เข้ารับบริการฟรีได้ทุกสิทธิ ตั้งแต่ 1 ตุลาคม เป็นต้นไป
รัฐบาลเชิญชวนผู้ไม่มีฟันหรือสูญเสียฟันเกือบทั้งปาก ต้องการใส่ฟันเทียม รากฟันเทียม เข้ารับบริการฟรีได้ทุกสิทธิ ตั้งแต่ 1 ตุลาคม เป็นต้นไป
วันที่ 10 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลภายใต้ความร่วมมือของกระทรวงสาธารณสุข สํานักงานประกันสุขภาพถ้วนหน้า กรมอนามัย กรมการแพทย์ หน่วยทันตกรรมพระราชทานในพระบาทสมเด็จพระเจ้าอยู่หัว สํานักงานประกันสังคม และกรมบัญชีกลาง ได้ร่วมดําเนินการ “โครงการฟันเทียม รากฟันเทียม เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา 28 กรกฎาคม 2567” เพื่อเป็นการสืบสานโครงการพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการแก้ปัญหาให้ผู้ที่สูญเสียฟันทั้งปากให้ได้รับฟันเทียม ทําให้สามารถรับประทานอาหารได้ดีขึ้น ส่งผลต่อสุขภาพกายและสุขภาพใจที่แข็งแรง มีคุณภาพชีวิตที่ดี
นางสาวรัชดา กล่าวว่า การเข้ารับบริการใส่ฟันเทียมภายใต้โครงการฟันเทียม รากฟันเทียม เฉลิมพระเกียรติฯ ครอบคลุมคนไทยทุกอายุ โดยการใส่ฟันเทียมทั้งปากหรือเกือบทั้งปาก รับบริการได้ทุกสิทธิการรักษา ทั้งสิทธิบัตรทอง ประกันสังคม และสวัสดิการข้าราชการ โดยมีเป้าหมายบริการปี 2566 - 2567 จํานวน 72,000 ราย โดยผู้มีสิทธิบัตรทองเข้ารับการใส่ฟันเทียมที่โรงพยาบาลรัฐ ไม่เสียค่าใช้จ่าย และไม่จําเป็นต้องเป็นหน่วยบริการประจําตามสิทธิการรักษาของแต่ละคน แต่ขอให้เป็นหน่วยบริการใกล้บ้านเพื่อความสะดวกรักษาต่อเนื่อง โดยรับบริการได้ทั้งที่โรงพยาบาลจังหวัด และโรงพยาบาลชุมชน จํานวน 800 แห่ง สําหรับผู้ประกันตนรับบริการได้ที่โรงพยาบาลเอกชนและคลินิกทันตกรรมเอกชนในระบบประกันสังคม โดยเบิกจ่ายจากสํานักงานประกันสังคมตามจริงไม่เกินวงเงิน 4,400 บาท ส่วนผู้มีสิทธิข้าราชการเข้ารับบริการได้ที่โรงพยาบาลรัฐทุกแห่ง
"ตั้งแต่วันที่ 1 ตุลาคม 2565 ใครที่ไม่มีฟันหรือสูญเสียฟันเกือบทั้งปาก และต้องการใส่ฟัน สามารถทยอยไปเข้ารับบริการที่หน่วยบริการ ซึ่งไม่ใช่ทุกคนจะทํารากฟันเทียมได้ ขึ้นอยู่กับลักษณะกระดูกขากรรไกร ความพรุน ความหนา บาง รวมถึงภาวะเจ็บป่วยด้วยโรคต่างๆ ที่อาจส่งผลกระทบผู้ป่วยได้ โดยทันตแพทย์จะเป็นผู้วินิจฉัยอีกครั้ง ติดต่อสอบถามเพิ่มเติมได้ที่
1.สายด่วน สปสช. 1330
2.ช่องทางออนไลน์
• ไลน์ สปสช. พิมพ์ไลน์ไอดี @nhso หรือคลิก https://lin.ee/zzn3pU6
• Facebook : สํานักงานหลักประกันสุขภาพแห่งชาติ https://www.facebook.com/NHSO.Thailand"นางสาวรัชดา กล่าว
รัฐบาลไทย-ข่าวทำเนียบรัฐบาล-นายกรัฐมนตรี ห่วงทรัพย์สินประชาชนผู้ประสบอุทกภัย กำชับเจ้าหน้าที่ตรวจตราใกล้ชิด เตือนมิจฉาชีฉวยโอกาสลักทรัพย์ซ้ำเติมความเดือดร้อน
วันอาทิตย์ที่ 9 ตุลาคม 2565
นายกรัฐมนตรี ห่วงทรัพย์สินประชาชนผู้ประสบอุทกภัย กําชับเจ้าหน้าที่ตรวจตราใกล้ชิด เตือนมิจฉาชีฉวยโอกาสลักทรัพย์ซ้ําเติมความเดือดร้อน
นายกรัฐมนตรี ห่วงทรัพย์สินประชาชนผู้ประสบอุทกภัย กําชับเจ้าหน้าที่ตรวจตราใกล้ชิด เตือนมิจฉาชีฉวยโอกาสลักทรัพย์ซ้ําเติมความเดือดร้อน โทษหนักกว่าปกติ คุก5ปีปรับ1แสนบาท ยันบังคับใช้กฎหมายเด็ดขาด
วันนี้ (9 ตุลาคม 2565) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ขณะนี้พล.อ.ประยุทธ์ จันทร์โอชา นายกรัฐมนตรี ได้ติดตามสถานการณ์อุทกภัยในหลายพื้นที่ทั่วประเทศอย่างใกล้ชิด พร้อมเร่งบรรเทาความเดือดร้อนและช่วยเหลือเยียวยาพี่น้องประชาชนผู้ได้รับผลกระทบจากฝนตกหนักและฝนตกสะสม น้ําป่าไหลหลากและน้ําทะเลหนุน และเนื่องจากบางพื้นที่ต้องอพยพประชาชนไปพักที่ศูนย์อพยพต่างๆที่ทางราชการจัดไว้ ทําให้ประชาชนต้องทิ้งที่อยู่อาศัยเพื่อความปลอดภัยในชีวิต นายกรัฐมนตรี ยังห่วงใยทรัพย์สินของพี่น้องประชาชน จึงได้กําชับให้หน่วยงานที่เกี่ยวข้องหมั่นตรวจตราดูแลอย่างเข้มข้น
น.ส.ทิพานัน กล่าวว่า จึงฝากเตือนมิจฉาชีพอย่าฉวยโอกาสลักทรัพย์หรือขโมยตามบ้านเรือนผู้ประสบภัย กรณีนี้ผู้กระทําจะได้รับโทษหนักกว่าปกติเพราะถือว่าเป็นการไปซ้ําเติมผู้ที่กําลังเดือดร้อน โดยจะได้รับโทษ ตามมาตรา 335 (2) ที่กําหนดว่า ผู้ใดลักทรัพย์ในที่หรือบริเวณที่มีเหตุเพลิงไหม้ การระเบิด อุทกภัย หรือในที่หรือบริเวณที่มีอุบัติเหตุ เหตุทุกขภัยแก่รถไฟ หรือยานพาหนะอื่นที่ประชาชนโดยสาร หรือภัยพิบัติอื่นทํานองเดียวกันหรืออาศัยโอกาสที่มีเหตุเช่นว่านั้น หรืออาศัยโอกาสที่ประชาชนกําลังตื่นกลัวภยันตรายใด ๆ ต้องระวางโทษจําคุกตั้งแต่หนึ่งปีถึงห้าปี และปรับตั้งแต่สองหมื่นบาทถึงหนึ่งแสนบาท
“แม้ที่ผ่านมาเจ้าหน้าที่จะจัดกําลังออกตรวจอย่างเข้มงวดกวดขัน แต่ก็ยังพบผู้ที่ไม่มีจิตสํานึก ฉวยโอกาสจากสถานการณ์ที่ทุกข์ยากเช่นนี้หากพบการกระทําเช่นนี้รัฐบาลยืนยันจะให้ดําเนินการบังคับใช้กฎหมายอย่างเด็ดขาด”น.ส.ทิพานัน กล่าว
น.ส.ทิพานัน กล่าวว่า รัฐบาลโดย พล.อ ประยุทธ์ จันทร์โอชา ห่วงใยพี่น้องประชาชนที่ห่วงทรัพย์สินในบ้าน แม้จะมีมาตรการเยียวยาช่วยเหลือบางส่วน แต่ทรัพย์สินบางอย่างมีค่าต่อจิตใจ ในเบื้องต้นนั้นหากเป็นไปได้ขอให้ตรวจตราความแน่นหนาของประตู หน้าต่าง ตรวจอุปกรณ์ไฟฟ้าและตัดกระแสไฟฟ้า เก็บทรัพย์สินและของมีค่าไว้ในที่ปลอดภัยทั้งนี้รัฐบาลได้ประสานและกําชับเจ้าหน้าที่เกี่ยวข้องดูแลชีวิตและทรัพย์สินอย่างต่อเนื่องและจะเข้มข้นขึ้นด้วย อย่างไรก็ตามขอความร่วมมือจากประชาชนช่วยกันเป็นหูเป็นตา หรือพบสิ่งใดผิดปกติให้แจ้งเจ้าหน้าที่ หรือโทรแจ้งหมายเลข 191 สายด่วนสําหรับแจ้งเหตุด่วนเหตุร้ายได้ทันที
.................
รัฐบาลไทย-ข่าวทำเนียบรัฐบาล-ก.เกษตรฯ เปิดประชุมคกก. ร่วมระหว่างภาคราชการและผู้แทนเกษตรกรที่ได้รับผลกระทบจากการดำเนินงานโครงการของรัฐ ชงชดเชยโครงการฝายห้วยหลวง จ.อุดรธานี เข้าคณะรัฐมนตรี
วันพฤหัสบดีที่ 3 พฤศจิกายน 2565
ก.เกษตรฯ เปิดประชุมคกก. ร่วมระหว่างภาคราชการและผู้แทนเกษตรกรที่ได้รับผลกระทบจากการดําเนินงานโครงการของรัฐ ชงชดเชยโครงการฝายห้วยหลวง จ.อุดรธานี เข้าคณะรัฐมนตรี
ก.เกษตรฯ เปิดประชุมคกก. ร่วมระหว่างภาคราชการและผู้แทนเกษตรกรที่ได้รับผลกระทบจากการดําเนินงานโครงการของรัฐ ชงชดเชยโครงการฝายห้วยหลวง จ.อุดรธานี เข้าคณะรัฐมนตรี
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการร่วมระหว่างภาคราชการและผู้แทนเกษตรกรที่ได้รับผลกระทบจากการดําเนินงานโครงการของรัฐ ครั้งที่ 6/2565 ณ ห้องประชุมกระทรวงเกษตรและสหกรณ์ และผ่านระบบออนไลน์ โปรแกรม Zoom Cloud meetings โดยมีหัวหน้าส่วนราชการกระทรวงเกษตรและสหกรณ์ ผู้แทนสํานักงานคณะกรรมการกฤษฎีกา ผู้แทนสํานักงานอัยการสูงสุด ผู้แทนจากกองอํานวยการรักษาความมั่นคงภายในราชอาณาจักร หน่วยงานที่เกี่ยวข้อง และตัวแทนกลุ่มเกษตรกร เข้าร่วม ว่า กระทรวงเกษตรฯ ให้ความสําคัญกับการติดตามและแก้ไขปัญหาความเดือนร้อนของผู้ที่ได้รับผลกระทบจากการดําเนินงานโครงการของรัฐ โดยเฉพาะในวันนี้ที่ประชุมได้มีมติเห็นชอบอัตราการชดเชย (กรณีที่ดินไม่มีเอกสารสิทธิ) ของโครงการฝายห้วยหลวง ในพื้นที่อําเภอบ้านดุง อําเภอสร้างคอม และอําเภอเพ็ญ จังหวัดอุดรธานี โดยมติที่ประชุมให้ยึดตามหลักเกณฑ์ราคาเดิมที่คกก. ตามมติคณะรัฐมนตรี วันที่ 11 กรกฏาคม 2532 กําหนดราคาไว้ครั้งล่าสุด พ.ศ.2555 และเตรียมที่จะเสนอมติดังกล่าวเข้าสู่คณะกรรมการตามมติคณะรัฐมนตรี วันที่ 11 กรกฏาคม 2532 เพื่อพิจารณาอัตราการชดเชย ซึ่งหลังจาก คกก. ดังกล่าวเห็นชอบแล้ว จะนําเรียนรัฐมนตรีว่าการกระทรวงเกษตรและสหกรณ์ พิจารณา และเสนอต่อคณะรัฐมนตรีในลําดับต่อไป
สําหรับการชดเชยตามหลักเกณฑ์ราคาที่คกก. ตามมติคณะรัฐมนตรี วันที่ 11 กรกฏาคม 2532 กําหนดราคาไว้ พ.ศ.2555 นั้น จากการตรวจสอบในระดับพื้นที่อําเภอบ้านดุง มีผู้ได้รับความเดือดร้อนและที่ดินไม่มีเอกสารสิทธิ จํานวน 125 แปลง จะได้รับการชดเชยไร่ละ 32,000 บาท อําเภอสร้างคอม มีผู้ได้รับความเดือดร้อนและที่ดินไม่มีเอกสารสิทธิ จํานวน 10 แปลง จะได้รับการชดเชยไร่ละ 32,000 บาท อําเภอเพ็ญ มีผู้ได้รับความเดือดร้อนและที่ดินไม่มีเอกสารสิทธิ จํานวน 55 แปลง จะได้รับการชดเชยไร่ละ 48,000 บาท ทั้งนี้ ประธานได้มอบหมายให้ นายพีรพันธ์ คอทอง ผู้ตรวจราชการกระทรวงเกษตรและสหกรณ์ ติดตามและกํากับดูแลให้การดําเนินการในขั้นตอนต่างๆ แล้วเสร็จโดยเร็ว
นอกจากนี้ ที่ประชุมยังได้มีการรายงานความก้าวหน้าของการกําหนด (ร่าง) หลักเกณฑ์กลางในการให้ความช่วยเหลือผู้ที่ได้รับผลกระทบจากโครงการชลประทานของรัฐในกรณีต่างๆ โดยหลักเกณฑ์ดังกล่าว เป็นมติของคณะรัฐมนตรี เมื่อวันที่ 18 พฤษภาคม 2564 ให้กระทรวงเกษตรและสหกรณ์ (กรมชลประทาน) ร่วมกับกระทรวงมหาดไทย กระทรวงทรัพยากรธรรมชาติและสิ่งแวดล้อม สํานักงานคณะกรรมการกฤษฎีกา และหน่วยงานที่เกี่ยวข้อง ร่วมกันพิจารณากําหนดหลักเกณฑ์กลางฯ   และเสนอคณะรัฐมนตรีพิจารณาให้ความเห็นชอบในหลักการต่อไป
รัฐบาลไทย-ข่าวทำเนียบรัฐบาล-รองนายกฯ อนุทิน มั่นใจ ไทยเป็นเจ้าภาพจัด โมโตจีพี 30 ก.ย.-2 ต.ค. ช่วยกระตุ้นเศรษฐกิจในช่วงการแข่งขันพร้อมสร้างแรงส่งภาคการท่องเที่ยวผ่านกิจกรรมโปรโมตซอฟต์พาวเวอร์
วันพฤหัสบดีที่ 29 กันยายน 2565
รองนายกฯ อนุทิน มั่นใจ ไทยเป็นเจ้าภาพจัด โมโตจีพี 30 ก.ย.-2 ต.ค. ช่วยกระตุ้นเศรษฐกิจในช่วงการแข่งขันพร้อมสร้างแรงส่งภาคการท่องเที่ยวผ่านกิจกรรมโปรโมตซอฟต์พาวเวอร์
รองนายกฯ อนุทิน มั่นใจ ไทยเป็นเจ้าภาพจัด โมโตจีพี 30 ก.ย.-2 ต.ค. ช่วยกระตุ้นเศรษฐกิจในช่วงการแข่งขันพร้อมสร้างแรงส่งภาคการท่องเที่ยวผ่านกิจกรรมโปรโมตซอฟต์พาวเวอร์ทั้งมวยไทย อาหาร สถานที่ท่องเที่ยวในจังหวะเหมาะสมก่อนเข้าสู่ไฮซีซัน
วันที่ 29 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้รับรายงานเกี่ยวกับการเตรียมพร้อมของหน่วยงานที่เกี่ยวข้องทั้งภาครัฐ และเอกชนผู้สนับสนุน สําหรับการแข่งขันจักรยานยนต์ชิงแชมป์โลก รายการโมโตจีพี สนามประเทศไทย รายการโออาร์ ไทยแลนด์กรังด์ปรีซ์ 2022 ที่การแข่งขันจะมีขึ้นในวันที่ 30 ก.ย -2 ต.ค. นี้ ที่สนามช้างฯ เซอร์กิต จ.บุรีรัมย์ โดยขณะนี้มีความพร้อมในทุกด้าน และนักแข่งต่างเดินทางถึงสนามแข่งขันแล้ว
ทั้งนี้ นายอนุทิน จะเดินทางไปเป็นประธานเปิดการแข่งขัน และมอบรางวัลแก่ผู้ชนะในสนามประเทศไทย ในวันอาทิตย์ ที่ 2 ต.ค. 65 โดยมีกําหนดการตรวจเยี่ยมการจัดแสดงกิจกรรมของหน่วยงานภาครัฐและเอกชนที่ให้การสนับสนุนด้วย
น.ส.ไตรศุลี กล่าวว่า รองนายกรัฐมนตรีแสดงความมั่นใจว่าการเป็นเจ้าภาพจัดการแข่งขันจักรยานยนต์ชิงแชมป์โลก จะเป็นแรงกระตุ้นทางเศรษฐกิจในช่วงที่ประเทศอยู่ในการฟื้นฟูหลังการแพร่ระบาดของโควิด19 โดยจะส่งผลต่อเศรษฐกิจทั้งในระยะสั้นจากการเดินทางเข้ามาชมการแข่งขันของนักท่องเที่ยวทั้งไทยและต่างชาติ เกิดการใช้จ่ายในส่วนของโรงแรม ที่พัก ร้านอาหารและสถานที่ท่องเที่ยวในจังหวัดที่จัดการแข่งขันและจังหวัดใกล้เคียง เกิดเม็ดเงินกระจายลงไปถึงท้องถิ่น
สําหรับผลต่อการท่องเที่ยวในระยะยาวนั้น การท่องเที่ยวแห่งประเทศไทย (ททท.) ได้เตรียมแผนงานและจัดกิจกรรมการโปรโมตประเทศไทยเพื่อดึงดูดนักท่องเที่ยวจากทั่วโลกผ่านการเป็นเจ้าภาพจัดการแข่งขันในครั้งนี้ อาทิ การร่วมกับ ดอร์นา สปอร์ต เจ้าของลิขสิทธิ์การจัดการแข่งขันรถจักรยานยนต์ชิงแชมป์โลกนํานักแข่งในรายการโมโตจีพี มาลงนวมซ้อมมวยไทยเมื่อสร้างไวรัลประชาสัมพันธ์ ในธีมส่งเสริมการท่องเที่ยวของไทยผ่านศิลปะแม่ไม้มวยไทยที่เวทีมวยราชดําเนิน ซึ่งจะมีการเผยแพร่ไวรัลผ่านช่องทางต่างๆ ไปยังผู้ชมกว่า 800 ล้านคน ใน 207 ประเทศ ในช่วงสุดสัปดาห์นี้
นอกจากนี้ ในช่วงวันการแข่งขัน ททท. ได้เปิดพาวิลเลียน Amazing Thailand Festival at ThaiGP ให้บริการข้อมูลการท่องเที่ยวไทยแก่นักท่องเที่ยวทั้งไทยและต่างชาติ จัดกิจกรรมเป็นโซนต่างๆ อาทิ โซนเที่ยวไทย 5 ภาค โซน Sport Event มีกิจกรรมกีฬาในรูปแบบเกม Interactive
“รัฐบาลมีเป้าหมายและวางแผนเพื่อให้การเป็นเจ้าภาพจัดการแข่งขันโมโตจีพี ส่งผลบวกต่อเศรษฐกิจไทยมากที่สุด โดยเฉพาะการโปรโมตสถานที่ท่องเที่ยวและซอฟต์พาวเวอร์ของประเทศไทยอย่างมวยไทย อาหารไทย ซึ่งทั้งหมดจะเป็นแรงดึงดูดนักท่องเที่ยวให้เข้ามายังประเทศไทย และถือเป็นจังหวะที่เหมาะสมเนื่องจากตอนนี้กําลังใกล้เข้าสู่ไฮซีซันการท่องเที่ยวของไทยด้วย หากการท่องเที่ยวดีขึ้นจะส่งผลบวกต่ออุตสาหกรรมเกี่ยวเนื่องอีกจํานวนมาก มีการจ้างงาน และกระจายรายได้ลงสู่ท้องถิ่น โดยรองนายกรัฐมนตรีมั่นใจว่าจากการร่วมกันวางแผนงานเป็นอย่างดีของหน่วยงานที่เกี่ยวข้อง จะทําให้การจัดการแข่งขันในครั้งนี้จะบรรลุเป้าหมายที่รัฐบาลตั้งไว้ได้อย่างแน่นอน” น.ส.ไตรศุลี กล่าว
..........................
รัฐบาลไทย-ข่าวทำเนียบรัฐบาล-กระทรวงกลาโหมจัดใหญ่ "Defense and Security 2022" ขนเทคโนโลยีป้องกันประเทศ ร่วมจัดแสดง จาก 500 บริษัท 45 ประเทศ
วันศุกร์ที่ 2 กันยายน 2565
กระทรวงกลาโหมจัดใหญ่ "Defense and Security 2022" ขนเทคโนโลยีป้องกันประเทศ ร่วมจัดแสดง จาก 500 บริษัท 45 ประเทศ
เปิดแสดงไปแล้วสําหรับงานใหญ่ระดับเอเชีย "Defense and Security 2022" ตั้งแต่วันที่ 29 ส.ค. - 1 ก.ย.65 ณ อาคารชาเลนเจอร์ 1 เมืองทองธานี
ซึ่งถือเป็นอีกงานที่ยิ่งใหญ่และมีความสําคัญเป็นอย่างมาก โดยเป็นงานแสดงเทคโนโลยียุทโธปกรณ์ 3 เหล่าทัพ และเทคโนโลยีทางด้านการรักษาความปลอดภัย จัดขึ้นภายใต้แนวคิด “พลังแห่งความร่วมมือ” (Power of Partnership) มีผู้บัญชาการระดับสูง คณะผู้แทน และแขกรับเชิญวีไอพี จากกลุ่มอาเซียน รวมถึง ผู้ประกอบการด้านยุทโธปกรณ์ชั้นนํากว่า 500 บริษัท จาก 45 ประเทศ นําเทคโนโลยีป้องกันประเทศร่วมจัดแสดงภายในพื้นที่ 12,000 ตารางเมตร
​นอกจากนี้ยังมีการสัมมนาและการจับคู่ธุรกิจ เชื่อมต่อผู้ผลิตทั้งรายเล็กและรายใหญ่ในการสร้างเครือข่ายธุรกิจ สําหรับอุตสาหกรรมป้องกันประเทศและรักษาความปลอดภัยแห่งเอเชียอีกด้วย
​ผู้ลงทะเบียนล่วงหน้า สามารถรับบัตรได้บริเวณเคาน์เตอร์ อาคารชาเลนเจอร์ 2 โดยแสดงบัตรประชาชนหรือหนังสือเดินทาง ผู้ที่ยังไม่ได้ลงทะเบียน สามารถลงทะเบียนได้ที่หน้างาน ซึ่งจะปิดรับลงทะเบียนในเวลา 16.30 น.
รัฐบาลไทย-ข่าวทำเนียบรัฐบาล-เจ้าหน้าที่ฝ่ายความมั่นคง จังหวัดตาก เร่งดำเนินการตามเบาะเเส พบอาวุธปืน 59 กระบอก ด้านผู้ว่าฯ ตาก สั่งการให้ตรวจสอบที่มาทันที
วันเสาร์ที่ 5 พฤศจิกายน 2565
เจ้าหน้าที่ฝ่ายความมั่นคง จังหวัดตาก เร่งดําเนินการตามเบาะเเส พบอาวุธปืน 59 กระบอก ด้านผู้ว่าฯ ตาก สั่งการให้ตรวจสอบที่มาทันที
เจ้าหน้าที่ฝ่ายความมั่นคง จังหวัดตาก เร่งดําเนินการตามเบาะเเส พบอาวุธปืน 59 กระบอก ด้านผู้ว่าฯ ตาก สั่งการให้ตรวจสอบที่มาทันที
วันนี้ (5 พ.ย. 65) เวลา 16.00 น. นายสมชัย กิจเจริญรุ่งโรจน์ ผู้ว่าราชการจังหวัดตาก เปิดเผยถึงกรณี นายอําเภอแม่สอด พร้อมด้วยเจ้าหน้าที่ฝ่ายปกครอง เเละเจ้าหน้าที่ตํารวจ ร่วมทําการตรวจค้นอาวุธปืนตามการเเจ้งเบาะเเสว่ามีบุคคล สั่งอุปกรณ์เสริมเพื่อนํามาตกเเต่งอาวุธปืนส่วนตัวผ่านระบบออนไลน์ ซึ่งพบอาวุธปืน และสิ่งเทียมอาวุธปืน จํานวน 59 กระบอก
นายสมชัย กิจเจริญรุ่งโรจน์ ผู้ว่าราชการจังหวัดตาก กล่าวว่า เมื่อช่วงเช้าวันที่ 5 พ.ย. 65 จังหวัดตากได้รับแจ้งเบาะเเสจากตํารวจภูธรภาค 5 ว่ามีบุคคลสั่งอุปกรณ์เสริมเพื่อนํามาตกเเต่งอาวุธปืนส่วนตัว จึงได้มอบหมายให้นายสมชาย ไตรทิพย์ชาติสกุล นายอําเภอแม่สอด พร้อมด้วยปลัดอําเภอ สมาชิก อส.อ.แม่สอด ที่ 3 ร่วมกับเจ้าหน้าที่ตํารวจ กองกํากับการสืบสวน ชุดสืบสวน สภ.แม่สอด และชุดสืบสวน ตม.ตาก ร่วมกันทําการปิดล้อมตรวจค้นบ้านในพื้นที่ ต.แม่สอด อ.แม่สอด จ.ตาก ตามที่ได้รับเเจ้งเบาะเเส พบนายนิกร (นามสมมติ) อายุ 45 ปี เจ้าของบ้าน เจ้าหน้าที่จึงได้เข้าทําการตรวจค้นบ้านหลังดังกล่าวเบื้องต้น พบอาวุธปืนและสิ่งเทียมอาวุธปืน จํานวน 59 กระบอก (อาวุธปืนพกสั้น จํานวน 20 กระบอก, อาวุธปืนยาว จํานวน 39 กระบอก) พร้อมอุปกรณ์ส่วนควบ เครื่องกระสุนปืนอีกจํานวนมาก และรถจักรยานยนต์ 4 คัน
นายสมชัย กิจเจริญรุ่งโรจน์ ผู้ว่าราชการจังหวัดตาก กล่าวต่อว่า จากการตรวจสอบเอกสารหลักฐานเบื้องต้นทราบว่า นายนิกร (นามสมมติ) มีอาชีพรับราชการ ณ โรงพยาบาลแห่งหนึ่งในจังหวัดตาก ซึ่งได้จัดซื้ออาวุธปืนเพื่องานวิชาการ โครงการศึกษาวิจัยประเมินบาดแผลกระสุนปืนระยะใกล้จากอาวุธปืนที่มีความยาวลํากล้อง แตกต่างกันของกระสุนปืนที่ผลิตในไทย ประกอบกับเป็นนักกีฬาสังกัดสมาคมกีฬายิงปืนบ้านตาก และสมาคมยิงปืนแม่สอด ซึ่งได้จัดซื้ออาวุธปืนบางส่วน เพื่อการกีฬา และไม่มีพฤติกรรมในทางนักเลงอันธพาล นอกจากนี้ นายนิกร (นามสมมติ) มีสภาพจิตใจเป็นผู้สุขุมรอบคอบ และไม่มีความประพฤติชั่วอย่างร้ายแรง อันอาจกระทบกระเทือนต่อความสงบเรียบร้อยหรือศีลธรรมอันดีของประชาชน โดยนายนิกร (นามสมมติ) มีนิสัยรักการสะสมอาวุธปืน และรถจักรยานยนต์ ไม่มีพฤติการณ์ค้าขายอาวุธปืนผ่านระบบออนไลน์แต่อย่างใด เจ้าหน้าที่จึงได้ทําการตรวจอาวุธปืนของกลางที่ ตรวจยึด พบว่า ส่วนใหญ่มีใบอนุญาตให้ซื้ออาวุธปืน (ป.3) และใบอนุญาตให้ใช้อาวุธปืน (ป.4) ส่วนอาวุธปืนหรือสิ่งเทียมอาวุธปืน และลูกกระสุนปืน ที่อยู่ในความครอบครองของ นายนิกร (นามสมมติ) กรณีไม่ได้รับการอนุญาตจากนายทะเบียน เจ้าหน้าที่จะดําเนินการร้องทุกข์กล่าวโทษต่อพนักงานสอบสวนสอบสวน สภ.แม่สอด เพื่อดําเนินคดีตามกฎหมายและสืบสวนขยายผลต่อไป
รัฐบาลไทย-ข่าวทำเนียบรัฐบาล-กระทรวงคมนาคม กรมการขนส่งทางบก ร่วมใจช่วยผู้ประสบภัยน้ำท่วม
วันศุกร์ที่ 21 ตุลาคม 2565
กระทรวงคมนาคม กรมการขนส่งทางบก ร่วมใจช่วยผู้ประสบภัยน้ําท่วม
...
กระทรวงคมนาคม กรมการขนส่งทางบก ร่วมใจช่วยผู้ประสบภัยน้ําท่วม มอบถุงยังชีพให้ผู้แก่ผู้ประสบอุทกภัย ชาวบ้าน เด็กเล็ก ที่อยู่ในพื้นที่ประสบอุทกภัยน้ําท่วม ชุมชนวัดกุดคูณ วัดสุปัฏนาราม วัดหลวง อําเภอเมือง จังหวัดอุบลราชธานี โดยร่วมกับ นายทรงพล วิชัยขัทคะ รองผู้ว่าราชการจังหวัดอุบลราชธานี มอบข้าวสาร หมู ผัก น้ําให้แก่มหาวิทยาราชภัฏศรีสะเกษ เพื่อนําไปปรุงอาหารแจกจ่ายให้เแก่ผู้ประสบภัยน้ําท่วม ตําบลโพธิ์ อําเภอเมือง จังหวัดศรีสะเกษ และมอบให้แก่ผู้ประสบภัยน้ําท่วม บ้านโนนกอง ตําบลโพธิ์ อําเภอเมือง จังหวัดศรีสะเกษ